[{"text_idx": "#000002", "text": "Mae\u2019n hollol rhad ac am ddim i gymryd rhan yng Ngwobrau Elusennau Cymru diolch i gefnogaeth garedig ein noddwyr."}, {"text_idx": "#000008", "text": "Llongyfarchiadau i\u2019r rhai sydd wedi cyrraedd y rownd derfynol eleni:"}, {"text_idx": "#000009", "text": "Bydd y wobr hon yn mynd i unigolyn eithriadol sy\u2019n gwneud cyfraniad arbennig iawn at y gymuned neu\u2019r amgylchedd drwy wirfoddoli. Gall y gwirfoddolwr hwn fod yr un sy\u2019n arwain ac yn ysbrydoli eraill, neu sy\u2019n \u2018mynd yr ail filltir\u2019 i \u2018ddod a\u0302 phopeth i fwcwl\u2019, neu\u2019r un y tu o\u0302l i\u2019r llenni sy\u2019n dal popeth gyda\u2019i gilydd."}, {"text_idx": "#000010", "text": "Y naill ffordd neu\u2019r llall, bydd y ffocws ar y gwahaniaeth positif sydd wedi\u2019i gyflawni, yn hytrach nag ar am faint o amser a dreuliwyd yn gwirfoddoli. Bydd yr enwebiad buddugol yn dangos y newid y gall cyfraniad gwirfoddol unigolyn arwain ato, fel effaith gwirfoddoli ar fuddiolwyr, y gymuned neu\u2019r amgylchedd neu\u2019r effaith ar wirfoddolwyr eraill neu staff."}, {"text_idx": "#000012", "text": "Cynhyrchydd incwm y flwyddyn - noddir gan Tantrwm"}, {"text_idx": "#000014", "text": "Bydd y wobr hon yn mynd i grw\u0302p neu fudiad sydd wedi addasu neu ddiweddaru eu harferion cynhyrchu incwm (gallai hyn fod yn godi arian, masnachu neu waith contract/wedi\u2019i gomisiynu) a/neu eu prosesau mewnol ac sy\u2019n gallu dangos eu bod wedi dod yn gynaliadwy a gwydn yn ariannol."}, {"text_idx": "#000015", "text": "Bydd y mudiad buddugol yn dangos eu bod wedi meddwl yn strategol am sut maen nhw\u2019n rheoli eu hymdrechion cynhyrchu incwm a\u2019u cyllid er mwyn addasu a pharatoi\u2019n well ar gyfer yr hinsawdd gymdeithasol ac economaidd sy\u2019n wynebu\u2019r sector gwirfoddol yng Nghymru a thu hwnt."}, {"text_idx": "#000017", "text": "Bydd y wobr hon yn mynd i fudiad neu grw\u0302p sydd wedi gwneud ymdrechion eithriadol i hybu cydraddoldeb, amrywiaeth a chynhwysiant o fewn eu cymuned. Rydyn ni eisiau cydnabod a dathlu\u2019r rheini sydd wedi gweithio\u2019n ddiflin i greu amgylchedd mwy cynhwysol a chroesawgar i holl aelodau\u2019r gymdeithas, waeth beth yw eu hil, rhyw, cyfeiriadedd rhywiol, crefydd, anabledd neu gefndir."}, {"text_idx": "#000018", "text": "Rydyn ni\u2019n annog enwebiadau sydd wedi dangos ymrwymiad i hyrwyddo amrywiaeth a chynhwysiant yn eu rhaglenni, gwasanaethau, polisi\u0308au ac arferion, er mwyn dathlu cyfraniadau\u2019r rheini sydd wedi helpu i wneud ein cymunedau\u2019n fwy cyfartal, amrywiol a chynhwysol."}, {"text_idx": "#000020", "text": "Bydd y wobr hon yn mynd i fudiad neu grw\u0302p sy\u2019n gallu dangos ymdrech arbennig i gynyddu a/neu wella darpariaeth eu gwasanaeth(au) yn Gymraeg. Bydd y rhai buddugol yn mynd ati\u2019n effeithiol i ddangos sut maen nhw wedi ystyried anghenion eu defnyddwyr gwasanaethau ac wedi defnyddio dull arloesol i oresgyn rhai o\u2019r heriau y maen nhw wedi\u2019u hwynebu wrth gynnig gwasanaeth yn y Gymraeg. Byddant hefyd yn egluro sut mae profiad y defnyddiwr gwasanaeth wedi gwella drwy ddarparu gwasanaethau yn y Gymraeg."}, {"text_idx": "#000025", "text": "Bydd y wobr hon yn cael ei chyflwyno i grw\u0302p neu fudiad sydd wedi gwneud gwahaniaeth cadarnhaol i\u2019w cymuned drwy wella lles meddyliol a/neu iechyd a lles corfforol. Bydd y cais buddugol yn dangos y newid cadarnhaol yn llesiant eu cymuned neu gymdeithas ehangach o ganlyniad i\u2019w camau gweithredu. Bydd hefyd yn amlygu eu dull arloesol o wella iechyd a lles."}, {"text_idx": "#000027", "text": "Cycling4All ym Mharc Gwledig Dyfroedd Alun"}, {"text_idx": "#000033", "text": "Diolch o galon i\u2019n noddwyr caredig yn 2023:"}, {"text_idx": "#000036", "text": "Welsh Charity Awards judges for 2022:"}]